pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้ [กระทรวงการพัฒนาสังคมและความมั่นคงของมนุษย์]
วันอังคารที่ 14 เมษายน 2563
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้ [กระทรวงการพัฒนาสังคมและความมั่นคงของมนุษย์]
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้
วันนี้ (13 เม.ย.63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.) ประชุมทางไกลผ่านระบบ Video Conference ร่วมกับพัฒนาสังคมและความมั่นคงของมนุษย์ (พมจ.) ในพื้นที่จังหวัดภาคกลางและภาคใต้ เพื่อติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ กล่าวว่า ตนมีความห่วงใยประชาชนกลุ่มเป้าหมายของกระทรวงฯ โดยเฉพาะเด็ก ผู้สูงอายุ และคนพิการ ที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) จึงได้สั่งการไปยังพัฒนาสังคมและความมั่นคงของมนุษย์ (พมจ.) ทุกจังหวัด ให้มีการสํารวจประชาชนกลุ่มเป้าหมายที่ได้รับผลกระทบอย่างเร่งด่วน เพื่อให้การช่วยเหลือในเบื้องต้นโดยเร็วที่สุด โดยเฉพาะปัญหาการขาดแคลนนมผงสําหรับเด็กเล็ก และการขาดแคลนเครื่องอุปโภค บริโภค ทั้งนี้ ให้ดูตามความต้องการของผู้ที่ได้รับผลกระทบเป็นหลัก เช่น ครอบครัวไหนที่มีเด็กเล็กหลายคน อาจมีความต้องการนมผงมากกว่าครอบครัวทั่วไป ครอบครัวไหนมีผู้สูงอายุ ผู้พิการ อาจต้องการสิ่งของที่แตกต่างกันออกไป ควรให้ความช่วยเหลือตามความเหมาะสม เพื่อบรรเทาความเดือดร้อนให้เร็วที่สุด
นายจุติ กล่าวต่อไปว่า จากการได้พูดคุยกับผู้ปฏิบัติงานในพื้นที่ พบว่า มีอุปสรรคในเรื่องขั้นตอนระเบียบการเบิกจ่ายงบประมาณในการช่วยเหลือบรรเทาความเดือดร้อนไม่ทันต่อความต้องการของประชาชนกลุ่มเป้าหมาย ทั้งนี้ ได้สั่งการให้ทุกหน่วยในสังกัด พม. ให้มีการลดขั้นตอนปรับระเบียบข้อจํากัดต่างๆ โดยให้คิดถึงประชาชนเป็นสําคัญ ระเบียบอะไรที่เป็นอุปสรรคในการดูแลความเดือดร้อนของประชาชนกลุ่มเป้าหมาย ควรปรับแก้ไขดําเนินการอย่างเร่งด่วน
นายจุติ กล่าวเพิ่มเติมว่า ทั้งนี้ ประชาชนได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ที่ขาดแคลนเครื่องอุปโภค บริโภค และไม่มีที่อยู่อาศัย สามารถโทรแจ้งสายด่วน 1300 ศูนย์ช่วยเหลือสังคม ได้ตลอด 24 ชม. ซึ่งในสัปดาห์นี้ได้มีการขยายคู่สายด่วนเพิ่มอีก 45 คู่สาย จากเดิม 15 คู่สาย รวมเป็น 60 คู่สาย เพื่อรองรับปัญหาดังกล่าว
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนดูแลสุขภาพ ร่วมกันอนุรักษ์ศิลปวัฒนธรรมของชาติ
วันอังคารที่ 10 กันยายน 2562
นายกรัฐมนตรีเชิญชวนประชาชนดูแลสุขภาพ ร่วมกันอนุรักษ์ศิลปวัฒนธรรมของชาติ
นายกรัฐมนตรีชมนิทรรศการก่อนการประชุมคณะรัฐมนตรี
วันนี้ (10 กันยายน 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์โครงการ “สคบ.งดพลาสติก หิ้วปิ่นโต โชว์ถุงผ้า” โครงการ “10 Packages ปลอดภัยดี สุขภาพดี งานดี มีความสุข ในสถานประกอบการ” และการจัดนิทรรศการพิเศษ จักรพรรดิองค์แรกของแผ่นดินจีนกับกองทัพทหารดินเผา
นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะผู้บริหารจัดแสดงผลการปฏิบัติงานของสํานักงานคณะกรรมการคุ้มครองผู้บริโภค ด้านโฆษณามาตรการในการแก้ไขปัญหาด้านอสังหาริมทรัพย์และรถยนต์ การตรวจสลากสินค้า การตรวจค้นจับกุมผู้ลักลอบจําหน่ายบุหรี่ไฟฟ้า และสินค้าอันตรายที่มีคําสั่งห้ามขาย รวมทั้งประชาสัมพันธ์โครงการ “สคบ.งดพลาสติก หิ้วปิ่นโต โชว์ถุงผ้า” เป็นโครงการที่เจ้าหน้าที่ สคบ. ร่วมกันรณรงค์ซื้อสินค้าไม่รับถุงพลาสติก ใช้ปิ่นโตและถุงผ้าในการบรรจุอาหารเพื่อช่วยลดปัญหาขยะพลาสติกที่ส่งผลกระทบต่อสิ่งแวดล้อม พร้อมได้มอบปิ่นโตและถุงผ้า สคบ. ให้แก่นายกรัฐมนตรี เป็นของที่ระลึก
นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร ประชาสัมพันธ์โครงการ “10 Packages ปลอดภัยดี สุขภาพดี งานดี มีความสุข ในสถานประกอบการ” เพื่อกระตุ้นวัยทํางานดูแลสุขภาพตนเอง สร้างคุณภาพชีวิตที่ดี เสริมสร้างความร่วมมือภาครัฐและเอกชน เพื่อให้คนวัยทํางานได้รับการดูแลที่เหมาะสมทั้งด้านสุขภาพกายและสุขภาพจิต โอกาสนี้ นายกรัฐมนตรีขอความร่วมมือให้ประชาชนตระหนักถึงการดูแลรักษาสุขภาพร่างกาย จิตใจ ซึ่งจะส่งผลให้มีคุณภาพชีวิตที่ดีและยังสามารถช่วยลดปัญหาการเกิดโรคติดต่อได้อีกด้วย
จากนั้น นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะกิจกรรมรณรงค์ประชาสัมพันธ์การจัดนิทรรศการพิเศษ เรื่อง “จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา” และกิจกรรมการแสดงนาฏศิลป์-ดนตรี ชุด “ขุนศึกแม่ทัพ” เพื่อเผยแพร่ความรู้ด้านโบราณคดี ประวัติศาสตร์ ศิลปะ สนับสนุนความเข้าใจอันดีระหว่างประชาชนของสองประเทศ ผ่านการจัดแสดงนิทรรศการและการเผยแพร่งานด้านศิลปวัฒนธรรม ทั้งยังช่วยพัฒนาการจัดนิทรรศการของคนไทยให้ได้มาตรฐานระดับโลก โดยนายกรัฐมนตรีได้กล่าวชื่นชม ขอบคุณทุกหน่วยงานที่ร่วมมือให้นิทรรศการนี้ ประสบความสําเร็จ พร้อมเชิญชวนพี่น้องประชาชนหันมาให้ความสนใจ ร่วมกันอนุรักษ์ศิลปวัฒนธรรมของชาติ พร้อมสนับสนุนความร่วมมือกับประเทศจีน เพื่อสัมพันธภาพที่ดีระหว่าง ไทย-จีน ต่อไป
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนงานภายใต้โครงการโรงเรียนยุติธรรมอุปถัมภ์
วันจันทร์ที่ 3 ธันวาคม 2561
“ยุติธรรม” ขับเคลื่อนงานภายใต้โครงการโรงเรียนยุติธรรมอุปถัมภ์
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานพิธีเปิดการประชุมเชิงปฏิบัติการขับเคลื่อนงานภายใต้โครงการโรงเรียนยุติธรรมอุปถัมภ์ รุ่นที่ ๑
ในวันศุกร์ที่ ๓๐ พฤศจิกายน ๒๕๖๑ เวลา ๑๓.๓๐ น. ณ ห้องประชุมคอนเวนชั่นเซ็นเตอร์ โรงแรมรามาการ์เด้นส์ ถนนวิภาวดีรังสิต กรุงเทพฯ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานพิธีเปิดการประชุมเชิงปฏิบัติการขับเคลื่อนงานภายใต้โครงการโรงเรียนยุติธรรมอุปถัมภ์ รุ่นที่ ๑ ซึ่งจัดขึ้นระหว่างวันที่ ๓๐ พฤศจิกายน - ๑ ธันวาคม ๒๕๖๑ เพื่อสร้างความเข้าใจเกี่ยวกับกรอบงานในกระบวนการยุติธรรมที่เกี่ยวข้องด้านยาเสพติด ตลอดจนเพื่อพัฒนาความรู้และแนวคิดในการพัฒนาเด็กและเยาวชนรุ่นใหม่ให้กับผู้บริหาร ครู อาจารย์ ที่เข้าร่วมโครงการ โดยมี ผู้บริหารกระทรวงยุติธรรม ผู้บริหารสถานศึกษาที่เข้าร่วมโครงการในพื้นที่ภาคกลาง ภาคตะวันออก ภาคตะวันตก กรุงเทพมหานคร สํานักงาน ปปส. ภาค ๑ ภาค ๒ ภาค ๗ ป.ป.ส. กรุงเทพมหานคร และสื่อมวลชน เข้าร่วมฯ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบนโยบายการขับเคลื่อนโครงการโรงเรียนยุติธรรมอุปถัมภ์ให้กับผู้บริหารสถานศึกษาที่เข้าร่วมโครงการ โดยมีใจความสําคัญตอนหนึ่งว่า ปัจจุบันปัญหาที่เกิดขึ้นกับเด็กและเยาวชนมีความซับซ้อนและรุนแรงมากขึ้น เด็กมีโอกาสที่จะถูกคุกคามจากสื่อต่างๆ ทั้งสื่อรูปแบบเดิมและสื่อสมัยใหม่ ซึ่งปัญหาที่ใกล้ตัวมากที่สุดขณะนี้ คือ เด็กจดจําพฤติกรรมไม่เหมาะสมที่เห็นผ่านสื่อต่างๆ โดยเฉพาะสื่อโซเชียลมีเดียและสื่อออนไลน์ ทําให้เด็กอยากทําตามและแสดงออกในพฤติกรรมลอกเลียนแบบโดยไม่รู้ตัว ซึ่งอาจทําให้เกิดปัญหาในการดูแลเรื่องอารมณ์ การขาดสติที่จะรับรู้หรือเรียนรู้สิ่งต่างๆ โดยเด็กในช่วงวัยที่น่าเป็นห่วงอยู่ในช่วงประถมศึกษาตอนปลายและมัธยมศึกษาตอนต้น ดังนั้น จึงจําเป็นต้องมีการร่วมมือกันจากภายใน คือ จากโรงเรียน ครอบครัว และจากผู้ที่มีประสบการณ์เข้าไปให้ความช่วยเหลือ เพื่อให้เด็กได้รับภูมิคุ้มกันอย่างแท้จริง
สําหรับ โครงการโรงเรียนยุติธรรมอุปถัมภ์เป็นความร่วมมือระหว่าง ๔ หน่วยงาน ได้แก่ กระทรวงยุติธรรม กระทรวงศึกษาธิการ กระทรวงมหาดไทย และกรุงเทพมหานคร โดยกระทรวงยุติธรรมได้เข้าร่วมเป็นเครือข่ายและช่วยเติมเต็มในสิ่งที่โครงการได้ดําเนินการไว้อยู่แล้ว ซึ่งในอนาคตจะมีการเชิญหน่วยงานที่เกี่ยวข้องเข้ามาเป็นเครือข่ายเพิ่มขึ้น โดยมุ่งเน้นให้เกิดการบูรณาการ เพื่อที่จะดูแลได้อย่างครอบคลุมทุกพื้นที่ทั่วประเทศ ทั้งนี้ จะไม่ให้เกิดความกดดันทั้งต่อสถานศึกษา ผู้บริหาร ตลอดจนครู อาจารย์ และจะไม่ทําให้ผู้ปกครองมีข้อสงสัยหรือข้อกังขาในสิ่งที่ดําเนินการอยู่
นอกจากนี้ กระทรวงยุติธรรมและหน่วยงานที่เกี่ยวข้อง จะเข้าไปดูแล ลดภาระในสิ่งที่ช่วยเหลือได้และพัฒนาให้เกิดความยั่งยืน อาทิ การพัฒนาอาคารสถานที่ การพัฒนาเครื่องอุปโภคบริโภค การพัฒนาสนามเด็กเล่น หรือกิจกรรมต่างๆ ทั้งนี้ มุ่งหวังว่าโครงการดังกล่าวจะทําให้เด็กและเยาวชนได้รับภูมิคุ้มกันในด้านคุณธรรม การมีวินัย เคารพกฎหมาย มีความซื่อสัตย์สุจริต รู้เท่าทันภัยสังคมและยาเสพติด สามาถป้องกันตนเองไม่ให้ตกเป็นเหยื่อของยาเสพติดและภัยอาชญากรรม
รัฐบาลไทย-ข่าวทำเนียบรัฐบาล-บสอ.ออกมาตรการช่วยเหลือลูกหนี้ที่ได้รับผลกระทบจาก โควิด-19 [กระทรวงการคลัง]
วันพฤหัสบดีที่ 9 เมษายน 2563
บสอ.ออกมาตรการช่วยเหลือลูกหนี้ที่ได้รับผลกระทบจาก โควิด-19 [กระทรวงการคลัง]
บสอ.ออกมาตรการช่วยเหลือลูกหนี้ที่ได้รับผลกระทบจาก โควิด-19
เมื่อวันพฤหัสบดีที่ 26 มีนาคม 2563 ที่ประชุมคณะกรรมการบริษัท บริหารสินทรัพย์ ธนาคารอิสลาม แห่งประเทศไทย จํากัด (“บสอ.” หรือ “ไอแอม”) ครั้งที่ 6/2563 ได้มีมติอนุมัติมาตรการช่วยเหลือลูกหนี้ที่ได้รับผลกระทบจากการแพร่ระบาดของเชื้อไวรัสโคโรน่า (โควิด-19) โดยมีรายละเอียดดังนี้
ลูกหนี้รายใหญ่ :
o พักชําระเงินต้น (Grace Period) สูงสุดไม่เกิน 6 เดือน
o ลดกําไรใหม่สูงสุด 50%
o นําค่างวดตัดชําระเงินต้นทันที
o หมายเหตุ : ลูกหนี้ต้องยื่นนําเสนอภายใน 30 มิถุนายน 2563 และต้องผ่านการพิจารณาของคณะกรรมการบริษัทฯ โดย บสอ. จะพิจารณาตามความสามารถในการชําระหนี้ของลูกหนี้ และผลกระทบที่ลูกหนี้ได้รับจากสถานการณ์การแพร่ระบาดของเชื้อไวรัสโคโรน่า (โควิด-19) และประวัติผลการชําระหนี้ที่ผ่านมาของลูกหนี้เป็นสําคัญ
ลูกหนี้รายย่อย :
o ผ่อนปรนการผ่อนชําระหนี้ โดยให้พักชําระเงินต้น (Grace Period) และชําระเฉพาะกําไรที่เกิดใหม่เป็นระยะเวลาสูงสุดไม่เกิน 12 เดือน โดยลูกหนี้ต้องยื่นคําขอภายในเดือนมิถุนายน 2563
o ต้องเป็นลูกหนี้ที่เคยได้รับอนุมัติปรับโครงสร้างหนี้
o ต้องเป็นลูกหนี้ที่ค้างชําระไม่เกิน 90 วัน โดยลูกหนี้ต้องชําระกําไรค้างชําระ (กําไรใหม่ที่เกิดขึ้นในแต่ละเดือน) ให้เสร็จสิ้นก่อนการทํานิติกรรมสัญญา
o เงื่อนไขอื่นๆ เป็นไปตามที่ บสอ. กําหนด
ทั้งนี้สามารถติดต่อสอบถามเพิ่มเติมได้ทางเว็บไซต์ของ บสอ.www.iam-asset.co.thหรือช่องทางออนไลน์ต่างๆ หรือโทรสายด่วน (Hot Line) 02 119 1498 ทุกวันจันทร์ – ศุกร์ เวลา 08.30 – 16.30 น.
รัฐบาลไทย-ข่าวทำเนียบรัฐบาล-ชุดตรวจภูมิคุ้มกัน (IgM/IgG) คืออะไร ??
วันศุกร์ที่ 10 เมษายน 2563
ชุดตรวจภูมิคุ้มกัน (IgM/IgG) คืออะไร ??
ชุดตรวจภูมิคุ้มกันคืออะไรกันแน่นะ
ชุดตรวจภูมิคุ้มกันด้วยชุดทดสอบความเร็ว (IgM/IgG) เป็นชุดตรวจหาภูมิคุ้มกัน IgM และ IgG โดยจะทําการตรวกจากหยดเลือด ซึ่งภูมิคุ้มกัน IgM จะขึ้นเมื่อร่างกายได้รับเชื้อแล้วประมาณวันที่ 5 หลังมีอาการป่วยถึงจะแสดงผล สําหรับภูมิคุ้มกัน IgG จะขึ้นเมื่อมีอาการป่วยประมาณ 10 วัน ถึงจะแสดงผล โดยการตรวจนั้นต้องแปลผลและสรุปโดยบุคลากรทางการแพทย์
รัฐบาลไทย-ข่าวทำเนียบรัฐบาล-รมว.วิทย์ฯ เปิดงาน GEOINFOTECH 2017 คาดเป็นอีก 1 เวทีใหญ่ด้านเทคโนโลยีอวกาศและภูมิสารสนเทศ
วันอังคารที่ 14 กุมภาพันธ์ 2560
รมว.วิทย์ฯ เปิดงาน GEOINFOTECH 2017 คาดเป็นอีก 1 เวทีใหญ่ด้านเทคโนโลยีอวกาศและภูมิสารสนเทศ
GEOINFOTECH 2017
เมื่อวันที่ 9 กุมภาพันธ์ 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เป็นประธานเปิดงานประชุมวิชาการเทคโนโลยีอวกาศและภูมิสารสนเทศแห่งชาติ ประจําปี 2560 หรือ GEOINFOTECH 2017 ที่จัดขึ้นระหว่างวันที่ 9-10 กุมภาพันธ์ 2560 ณ ศูนย์ประชุมวายุภักษ์ ชั้น 4 โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ
สําหรับการจัดงานครั้งนี้ ถือเป็นอีก 1 เวทีใหญ่ของการประชุมวิชาการระดับประเทศที่เปิดโอกาสให้นักวิชาการ นักวิจัย นิสิตและนักศึกษาจากหน่วยงานภาครัฐและภาคเอกชน ได้มีส่วนร่วมในการนําเสนอและเผยแพร่ผลงานวิจัยของเทคโนโลยีอวกาศและภูมิสารสนเทศ อันนําไปสู่การเพิ่มคุณภาพชีวิตสร้างรายได้และสร้างงานแก่ประชาชนทุกระดับเพื่อให้เกิดการพัฒนาประเทศอย่างยั่งยืน
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า การจัดประชุมวิชาการครั้งนี้ ถือเป็นกิจกรรมที่จัดขึ้นต่อเนื่องเป็นประจําทุกปี ที่ผ่านมาสํานักงานพัฒนาเทคโนโลยีอวกาศและภูมิสารสนเทศมีบทบาทที่สําคัญและโดดเด่นในการเป็นศูนย์กลาง การส่งเสริม พัฒนา และสนับสนุนให้มีการนําเทคโนโลยีอวกาศและภูมิสารสนเทศไปประยุกต์ใช้และต่อยอดในสาขาต่าง ๆ
ดร.อรรชกา กล่าวต่ออีกว่า นอกจากนี้ ได้เร่งรัดพัฒนากําลังคนในการใช้เทคโนโลยีเพื่อการบริหารจัดการทรัพยากร สิ่งแวดล้อมและภัยพิบัติ สร้างความตระหนักรู้ และความเข้าใจถึงประโยชน์เทคโนโลยีแก่บุคลากรทุกระดับด้าน ดร.อานนท์ สนิทวงศ์ ณ อยุธยา ผู้อํานวยการสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ สทอภ. กล่าวเพิ่มเติมว่า วัตถุประสงค์ของการจัดงานในครั้งนี้ เราต้องการให้ผู้เข้าร่วมประชุมทราบถึงความก้าวหน้าของเทคโนโลยีดังกล่าว และส่งเสริมสนับสนุนให้มีโอกาสในการนําเสนอ เผยแพร่ผลงานวิจัยแลกเปลี่ยนความรู้และความคิดเห็นที่เป็นประโยชน์ต่อการวิจัยและการพัฒนา ซึ่งถือได้ว่าการประชุมในครั้งนี้จะเป็นวิธีการของการรวมตัวคนที่มีความรู้ ความสามารถและความสนใจในการพัฒนาเทคโนโลยีอวกาศและภูมิสารสนเทศของประเทศ
ปัจจุบัน สทอภ. มีบทบาทเพิ่มมากขึ้นในการใช้เทคโนโลยีภูมิสารสนเทศเป็นเครื่องมือตอบสนองการตัดสินใจระดับชาติ ดังจะเห็นได้ชัดในสถานการณ์น้ําท่วมภาคใต้ที่ผ่านมา ท่านนายกรัฐมนตรีก็ได้มีข้อสังการให้ใช้ข้อมูลจาก GISTDA เพื่อนํามาใช้ในการขนส่งและตรวจสอบพื้นที่ที่เสียหายหลังเกิดเหตุการณ์อุทกภัย เพื่อสร้างการมีส่วนร่วมจากหน่วยงานที่เกี่ยวข้อง
ข่าวโดย : นางสาวศิริวรรณ หมินหมัน
ภาพโดยและวีดิโอ : นายภูมินทร์ ปั้นเล็ก, นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-จากหิ้งสู่ห้าง รวท. เยี่ยม สวทช. ผลักดันงานวิจัยใช้ได้จริง
วันพุธที่ 5 เมษายน 2560
จากหิ้งสู่ห้าง รวท. เยี่ยม สวทช. ผลักดันงานวิจัยใช้ได้จริง
จากหิ้งสู่ห้าง รวท. เยี่ยม สวทช. ผลักดันงานวิจัยใช้ได้จริง
เมื่อวันที่ 3 เมษายน 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี และคณะ เยี่ยมชมห้องปฎิบัติการของ สํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยมี ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) และคณะผู้บริหารให้การต้อนรับ ณ อุทยานวิทยาศาสตร์ประเทศไทย
สําหรับ อุทยานวิทยาศาสตร์ประเทศไทย ดําเนินการโดยสํานักงานพัฒนาวิทยาศาสตร์และเทคโนโลยีแห่งชาติ (สวทช.) บนพื้นที่กว่า 200 ไร่ ติดกับมหาวิทยาลัยธรรมศาสตร์ ศูนย์รังสิต และสถาบันเทคโนโลยีแห่งเอเชีย (AIT) ภายในอุทยานวิทยาศาสตร์ประเทศไทยเป็นที่ตั้งของ สวทช. รวมถึงศูนย์วิจัยแห่งชาติ 4 ศูนย์ ได้แก่ ศูนย์พันธุวิศวกรรมและเทคโนโลยีชีวภาพแห่งชาติ ศูนย์เทคโนโลยีโลหะและวัสดุแห่งชาติ ศูนย์อิเล็กทรอนิกส์และคอมพิวเตอร์แห่งชาติ และศูนย์นาโนเทคโนโลยีแห่งชาติ ซึ่งทําให้อุทยานวิทยาศาสตร์ประเทศไทย เป็นทําเลที่มีความพร้อมสูงสุดสําหรับกิจกรรมวิจัยและพัฒนา ซึ่งมีนักวิจัยอยู่รวมกันมากกว่า 3,700 คนและเป็นแหล่งรวมบุคลากรที่มีความสามารถขนาดใหญ่
ทั้งนี้ ดร.อรรชกา สีบุญเรือง รวท. ได้เยี่ยมชมห้องปฏิบัติการนวัตกรรมนาโนเพื่อผลิตภัณฑ์อาหารและการเกษตร และห้องปฏิบัติการนาโนเวชสําอาง NANOTEC เยี่ยมชมโรงงานผลิตเครื่องสําอางต้นแบบ GMP ผลิตอนุภาคนาโนจากสารสกัดสมุนไพรสําหรับ เครื่องสําอาง อาหาร ยา NANOTEC เยี่ยมชมศูนย์นวัตกรรมอาหารและอาหารสัตว์ BIOTEC เยี่ยมชมโรงงานต้นแบบอุปกรณ์การแพทย์ MTEC เยี่ยมชมห้องปฏิบัติการวิจัยเอกซเรย์ซีที และการสร้างภาพทางการแพทย์ (CTI) NECTEC เยี่ยมชมห้องปฏิบัติการระบบอัตโนมัติสําหรับกระบวนการทางวัดดุ และห้องปฏิบัติการวัสดุและงานระบบเพื่อใช้ประโยชน์ทางพลังงานไฟฟ้าเคมี MTEC เยี่ยมชมห้องปฏิบัติการวิจัยจีโนม BIOTEC เยี่ยมชมห้องปฏิบัติการเทคโนโลยีเอนไซม์ BIOTEC ร้านสุดท้ายเยี่ยมชมห้องปฏิบัติการ IPP และห้องปฏิบัติการ SMR, CDE, Center of Digtal Engineering NECTEC
ข่าว : นางสาว ศิริวรรณ หมิงหมัน
ภาพและวีดีโอ : นายปวีณ ควรแย้ม,นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-นายกฯ นำทีมครม. ลงพื้นที่สุรินทร์-บุรีรัมย์ 7-8 พ.ค.นี้ ย้ำมุ่งรับฟังปัญหาประชาชน ตั้งเป้าเชื่อมโยงจุดเด่นแต่ละพื้นที่ ส่งเสริมการเกษตร ผลิตภัณฑ์ไหม กีฬา การท่องเที่ยว และการค้าชายแดน
วันอาทิตย์ที่ 6 พฤษภาคม 2561
นายกฯ นําทีมครม. ลงพื้นที่สุรินทร์-บุรีรัมย์ 7-8 พ.ค.นี้ ย้ํามุ่งรับฟังปัญหาประชาชน ตั้งเป้าเชื่อมโยงจุดเด่นแต่ละพื้นที่ ส่งเสริมการเกษตร ผลิตภัณฑ์ไหม กีฬา การท่องเที่ยว และการค้าชายแดน
นายกฯ นําทีมครม. ลงพื้นที่สุรินทร์-บุรีรัมย์ 7-8 พ.ค.นี้ ย้ํามุ่งรับฟังปัญหาประชาชน ตั้งเป้าเชื่อมโยงจุดเด่น
แต่ละพื้นที่ ส่งเสริมการเกษตร ผลิตภัณฑ์ไหม กีฬา การท่องเที่ยว และการค้าชายแดน
วันนี้ (6 พฤษภาคม 2561) พลเอก ประยุทธ์ จันทร์โอชา นายกรัฐมนตรี และคณะรัฐมนตรี จะลงพื้นที่ จ.สุรินทร์และบุรีรัมย์ ในวันที่ 7-8 พ.ค.นี้ เพื่อติดตามรับฟังปัญหาของพี่น้องประชาชน พูดคุยหารือร่วมกับทุกภาคส่วนในพื้นที่ และประชุม ครม. พิจารณาโครงการช่วยเหลือและผลักดันศักยภาพของจังหวัดและกลุ่มจังหวัดภาคอีสานตอนล่าง 1 ที่ประกอบด้วย จ.นครราชสีมา ชัยภูมิ สุรินทร์ และบุรีรัมย์ เพื่อให้ประชาชนมีรายได้และคุณภาพชีวิตที่ดีขึ้น
“นายกฯ ย้ําว่า การลงพื้นที่ครั้งนี้ไม่มีอะไรพิเศษ เพราะเป็นภารกิจของ ครม.ที่ปฏิบัติเหมือนกับทุกครั้งที่ผ่านมา สิ่งสําคัญคือการได้พบปะประชาชน เพื่อรับฟังปัญหาความทุกข์ร้อน โดยให้ ครม.กระจายกันลงพื้นที่ แล้วกลับมาคุยกันว่าจะมีแนวทางพัฒนาอย่างไร พร้อมทั้งพิจารณาข้อเสนอของภาคเอกชนและประชาสังคมด้วยว่าต้องการอะไร”
สําหรับเป้าหมายการลงพื้นที่คือการเชื่อมโยงจุดเด่นในแต่ละพื้นที่ และลดข้อจํากัดในการพัฒนาให้ได้มากที่สุด โดยกลุ่มจังหวัดนี้เป็นแหล่งผลิตสินค้าเกษตรอาหารปลอดภัยและผลิตภัณฑ์ไหม มีแหล่งท่องเที่ยวทางอารยธรรมที่สําคัญ และเป็นย่านการค้าชายแดนที่มีศักยภาพ รัฐบาลจึงมุ่งเน้นที่เรื่องเหล่านี้โดยเริ่มจากการพัฒนาโครงสร้างพื้นฐานเพื่อรองรับให้เกิดความสะดวกรวดเร็ว เช่น โครงการรถไฟทางคู่ รถไฟความเร็วสูง มอเตอร์เวย์ ปรับปรุงสนามบิน ฯลฯ ซึ่งจะต่อยอดไปสู่การพัฒนาในด้านอื่น ๆ
นายกรัฐมนตรีกล่าวว่า ในวันพรุ่งนี้จะไปตรวจเยี่ยมชมจุดผ่านแดนถาวรช่องจอม หมู่บ้านทอผ้าไหมยกทองโบราณบ้านท่าสว่าง ตรวจสภาพอ่างเก็บน้ําห้วยตลาด-ห้วยจระเข้มาก จ.สุรินทร์ พร้อมทั้งพบปะประชาชนติดตามความพร้อมการเป็นเจ้าภาพจัดการแข่งขันจักรยานยนต์ชิงแชมป์โลก และเยี่ยมชมถนนคนเดินเซาะกราว จ.บุรีรัมย์ และวันถัดไปจะไปเยี่ยมชมแหล่งท่องเที่ยววิถีไทย บ้านสนวนนอก และตรวจเยี่ยมท่าอากาศยานบุรีรัมย์ ซึ่งทั้งหมดล้วนเป็นจุดขายของพื้นที่ที่ควรได้รับการส่งเสริมให้ดียิ่งขึ้น
ส่วนการประชุมการพัฒนาเศรษฐกิจและสังคมกลุ่มจังหวัดภาคอีสานตอนล่าง 1 นั้น นายกรัฐมนตรีพร้อมรับฟังข้อเสนอแนะของภาคเอกชน ผู้นําท้องถิ่น และประชาสังคม โดยเห็นว่าหลายโครงการที่จะเสนอมีความสอดคล้องกับแผนงานของรัฐบาล จึงเป็นโอกาสดีที่ทุกฝ่ายจะได้ร่วมพูดคุยหารือและดําเนินการให้สําเร็จเป็นรูปธรรม ตามลําดับความจําเป็นเร่งด่วนต่อไป
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 23 สิงหาคม 2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 23 สิงหาคม 2559
วันนี้ (23 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบขยายมาตรการลดภาระค่าครองชีพของประชาชนด้านการเดินทางออกไปอีก 5 เดือน ตั้งแต่วันที่ 1 พฤษภาคม – 30 กันยายน 2560
วันอังคารที่ 9 พฤษภาคม 2560
ครม. เห็นชอบขยายมาตรการลดภาระค่าครองชีพของประชาชนด้านการเดินทางออกไปอีก 5 เดือน ตั้งแต่วันที่ 1 พฤษภาคม – 30 กันยายน 2560
นายณัฐพร จาตุศรีพิทักษ์ ที่ปรึกษารัฐมนตรีว่าการกระทรวงพาณิชย์ เผย ที่ประชุมครม. มีมติเห็นชอบขยายระยะเวลาดําเนินมาตรการลดภาระค่าครองชีพของประชาชนด้านการเดินทางออกไปอีก 5 เดือน ตั้งแต่วันที่ 1 พฤษภาคม – 30 กันยายน 2560
วันนี้ ( 9 พ.ค. 60) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ นายณัฐพร จาตุศรีพิทักษ์ที่ปรึกษารัฐมนตรีว่าการกระทรวงพาณิชย์ได้แถลงว่า คณะรัฐมนตรีมีมติเห็นชอบการขอขยายระยะเวลาดําเนินมาตรการลดภาระค่าครองชีพของประชาชนด้านการเดินทางออกไปอีก 5 เดือน ตั้งแต่วันที่ 1 พฤษภาคม – 30 กันยายน 2560 ตามที่กระทรวงการคลัง (กค.) เสนอ โดยให้สํานักงบประมาณพิจารณาจัดสรรเงินงบประมาณเพื่อชดเชยค่าใช้จ่ายจากการดําเนินมาตรการลดภาระค่าครองชีพของประชาชนด้านการเดินทางต่อไป
สาระสําคัญของเรื่อง
กค. รายงานว่า เนื่องจากเดิมกระทรวงคมนาคม (คค.) มีแผนงานที่จะออกบัตรให้กับประชาชนที่มีรายได้น้อยเพื่อให้สวัสดิการรถเมล์และรถไฟฟรี โดยจะใช้ฐานข้อมูลจากโครงการลงทะเบียนเพื่อสวัสดิการแห่งรัฐปี 2559 ซึ่งตามแผนงานดังกล่าว คค. จะสามารถออกบัตรสวัสดิการได้ในเดือนพฤษภาคม 2560 อย่างไรก็ตาม เมื่อวันที่ 28 กุมภาพันธ์ 2560 คณะรัฐมนตรีได้มีมิตรับทราบโครงการลงทะเบียนเพื่อสวัสดิการแห่งรัฐ ปี 2560 ซึ่ง กค. มีกลไกการดําเนินการที่จะออกบัตรสวัสดิการแห่งรัฐให้ผู้มีสิทธิเพื่อนําไปใช้รับสวัสดิการตามที่ภาครัฐกําหนดต่อไป
ทั้งนี้ คค. พิจารณาแล้วเห็นว่า เพื่อไม่ให้เป็นการดําเนินการซ้ําซ้อน คค. จึงจะขอใช้บัตรสวัสดิการดังกล่าวด้วย ซึ่งตามแผนงานที่กําหนดได้คาดว่า บัตรสวัสดิการแห่งรัฐจะออกได้ในเดือนสิงหาคม – กันยายน 2560 และคาดว่าจะเริ่มใช้งานได้ในเดือนตุลาคม 2560 จึงต้องขอขยายระยะเวลาดําเนินมาตรการลดภาระค่าครองชีพของประชาชนด้านการเดินทางออกไปอีก 5 เดือน ตั้งแต่วันที่ 1 พฤษภาคม – 30 กันยายน 2560
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” ลงทะเบียนในช่วง 5 วันแรกเป็นไปตามเป้า
วันศุกร์ที่ 27 กันยายน 2562
มาตรการ “ชิมช้อปใช้” ลงทะเบียนในช่วง 5 วันแรกเป็นไปตามเป้า
มาตรการ “ชิมช้อปใช้” ลงทะเบียนในช่วง 5 วันแรกเป็นไปตามเป้า จากการลงทะเบียนวันที่ 2 มีผู้ได้รับสิทธิ์ 775,232 ราย จากโควตา 1 ล้านราย ขอให้ตรวจสอบข้อมูลที่ลงทะเบียนก่อนกดยืนยัน หากลงผิด ลงใหม่ได้
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความสําเร็จการเปิดลงทะเบียนรับสิทธิ์มาตรการ “ชิมช้อปใช้” ในช่วง 5 วันแรก มีผู้สนใจเข้าร่วมเต็มตามโควตา 1 ล้านราย ในแต่ละวันแล้ว
โฆษกกระทรวงการคลังกล่าวว่า สําหรับผู้ที่ลงทะเบียนเมื่อวันที่ 24 กันยายน 2562 ซึ่งเป็นวันที่ 2 ของการเปิดรับลงทะเบียนและมีโควตาประจําวัน 1 ล้านรายนั้น มีผู้ผ่านเกณฑ์ 775,232 ราย โดยผู้ได้รับสิทธิ์จะทยอยได้รับ SMS ยืนยันภายในวันนี้ และสามารถเดินทางท่องเที่ยวพร้อมเริ่มจับจ่ายใช้สอยได้ตั้งแต่วันที่ 28 กันยายนถึงวันที่ 11 ตุลาคม 2562 โดยเมื่อเริ่มใช้สิทธิ์ครั้งแรกแล้ว สามารถใช้สิทธิ์ต่อเนื่องได้จนสิ้นสุดโครงการในวันที่ 30 พฤศจิกายน 2562
หากพิจารณาในรายละเอียดพบว่า ผู้ที่ไม่ผ่านเกณฑ์จากการลงทะเบียนในวันที่ 2 โดยส่วนใหญ่จํานวนกว่า 87,000 ราย มีสาเหตุจากการยืนยันตัวตนหรือการกรอก OTP เกินกว่าระยะเวลาที่กําหนด 3 นาที อีกส่วนหนึ่งจํานวนกว่า 67,000 ราย มีข้อมูลไม่ตรงกับฐานข้อมูลของกรมการปกครอง กระทรวงมหาดไทย ซึ่งส่วนหนึ่งมีสาเหตุมาจาก
การกรอกข้อมูลผิดพลาด เช่น การใส่คํานําหน้าชื่อ ไม่ว่าจะเป็น นาย นาง หรือนางสาวลงในช่องที่จะต้องกรอกชื่อ ซึ่งในความจริงแล้วไม่ต้องกรอกคํานําหน้าชื่อ หรือความสับสนระหว่างหมายเลขศูนย์กับตัวอักษร O (โอ) ในส่วนของรหัสที่อยู่ด้านหลังบัตรประชาชน เป็นต้น และอีกจํานวนกว่า 70,000 ราย ไม่ผ่านเกณฑ์เนื่องจากเลือกจังหวัดที่ต้องการไปใช้สิทธิ์ตรงกับจังหวัดที่เป็นทะเบียนบ้านของตน
โฆษกกระทรวงการคลังจึงได้เน้นย้ําว่า ขอให้ประชาชนที่สนใจเข้าร่วมโครงการ “ชิมช้อปใช้” โปรดกรอกข้อมูลในระหว่างลงทะเบียนด้วยความรอบคอบและตรวจสอบความถูกต้องของข้อมูลก่อนยืนยัน อย่างไรก็ดี สําหรับประชาชนที่ลงทะเบียนไม่สําเร็จ สามารถลงทะเบียนใหม่ได้จนกว่าจะมีผู้รับสิทธิ์ครบ 10 ล้านคน
สอบถามข้อมูลเพิ่มเติม
กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-ศธ.ลงพื้นที่ติดตามความก้าวหน้าโครงการห้องเรียนกีฬา (Sport Program) โรงเรียนเฉลิมพระเกียรติสมเด็จพระศรีนครินทร์ สมุทรสาคร
วันอังคารที่ 26 มิถุนายน 2561
ศธ.ลงพื้นที่ติดตามความก้าวหน้าโครงการห้องเรียนกีฬา (Sport Program) โรงเรียนเฉลิมพระเกียรติสมเด็จพระศรีนครินทร์ สมุทรสาคร
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ ลงพื้นที่ติดตามผลการดําเนินงานโครงการห้องเรียนกีฬา (Sport Program) ของโรงเรียนเฉลิมพระเกียรติสมเด็จพระศรีนครินทร์ สมุทรสาครฯ สังกัดสํานักงานเขตพื้นที่การศึกษามัธยมศึกษา(สพม.) เขต10
พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ ลงพื้นที่ติดตามผลการดําเนินงานโครงการห้องเรียนกีฬา(Sport Program)ของโรงเรียนเฉลิมพระเกียรติสมเด็จพระศรีนครินทร์ สมุทรสาครฯ สังกัดสํานักงานเขตพื้นที่การศึกษามัธยมศึกษา (สพม.) เขต 10เมื่อวันจันทร์ที่ 25 มิถุนายน 2561โดยมีนายสุรเดช สมเกียรติกุล ผู้อํานวยการสถานศึกษาคณะครูรวมทั้งผู้บริหาร สพม. เขต 10 ให้การต้อนรับ
โอกาสนี้ พล.อ.สุทัศน์ กาญจนานนท์กุล ได้เป็นประธานเปิดการอบรมผู้ฝึกสอนฟุตบอลห้องเรียนกีฬา 9 แห่งทั่วประเทศกว่า 30 คน โดยมีนายวิสูตร วิชายา อดีตนักเตะทีมชาติไทย เป็นวิทยากรให้การอบรม
จากนั้นตรวจเยี่ยมโรงอาหารแห่งใหม่ของนักเรียนห้องเรียนกีฬาซึ่งจัดเมนูอาหารครบทุกมื้อตามหลักโภชนาการสําหรับนักกีฬา ถือเป็นปัจจัยสําคัญสู่ความสําเร็จของนักกีฬา นอกเหนือไปจากองค์ประกอบอื่น ๆ เช่น การฝึกซ้อม การเสริมสร้างสมรรถภาพทางกายด้วยวิทยาศาสตร์การกีฬา การเล่นเป็นทีม ฯลฯและพบปะนักเรียนห้องเรียนกีฬาของโรงเรียน ทั้งระดับชั้นมัธยมศึกษาตอนต้นและตอนปลายโดยได้ย้ําให้นักเรียนประพฤติปฏิบัติตนให้อยู่ในระเบียบวินัยทั้งกีฬาและการเรียน ที่ต้องพัฒนาควบคู่ไปด้วยความมุ่งมั่น พากเพียร ฝึกฝน เชื่อฟังคําแนะนําคําสอนจากครูในเรื่องของการสร้างคุณงามความดี การพัฒนาตนเองให้เป็นผู้ที่มีคุณค่า มีประโยชน์ต่อครอบครัว ชุมชน และสังคมส่วนรวม
เมื่อเป็นเช่นนี้แล้วนักเรียนทุกคนก็จะประสบความสําเร็จไปสู่เป้าหมายร่วมกัน คือ"เส้นทางสู่ฝัน สรรค์สร้างแรงบันดาลใจ นักกีฬาไทยสู่สากล"ซึ่งสามารถทําความฝันให้เป็นจริงได้ในชีวิตจริง
อนึ่ง ในวันเดียวกัน ทีมงานรายการ "ศธ.360 องศา" ได้ไปถ่ายทํา "ห้องเรียนกีฬา" ที่โรงเรียนดังกล่าวด้วย โดยจะนํามาเผยแพร่ออกอากาศในวันเสาร์ที่ 7 กรกฎาคม 2561 ช่วงเวลาประมาณ 7.10-7.20 น. ทางช่อง 3 และ 33HD
Written byสุกัญญา จันทรสมโภชน์, บัลลังก์ โรหิตเสถียร
Photo Creditบัลลังก์ โรหิตเสถียร
Rewriter/Editorบัลลังก์ โรหิตเสถียร